
8.pielikums
ID Nr. RSU 2024/2/AK
IEPIRKUMA LĪGUMA PROJEKTS

PAKALPOJUMU LĪGUMS Nr. ______________________ 
Kursu vadības sistēmas iegāde


Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS 

Rīgas Stradiņa universitāte (sertificēta atbilstīgi ISO 9001 „Kvalitātes pārvaldības sistēmas. Prasības” un LVS EN ISO 50001 standartam “Energopārvaldības sistēmas. Prasības un lietošanas norādījumi”) , tās ____ (Amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk – Pasūtītājs), no vienas puses, 
un 
____________ „_________”____ (Amats) _____ (Vārds Uzvārds) personā, kurš rīkojas atbilstīgi _______ (pārstāvības pamats – statūti, pilnvara, rīkojums u.c.)) (turpmāk – Izpildītājs), no otras puses (turpmāk abi kopā saukti kā Puses), 
pamatojoties uz atklāta konkursa “Kursu vadības sistēmas iegāde”, identifikācijas Nr. RSU 2024/2/AK (turpmāk – Atklāts konkurss) rezultātiem, kas tiek rīkots Latvijas Atveseļošanas un noturības mehānisma plāna 5.2. reformu un investīciju virziena "Augstskolu pārvaldības modeļa maiņas nodrošināšana" 5.2.1.r. reformas "Augstākās izglītības un zinātnes izcilības un pārvaldības reforma" 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti" īstenošanas noteikumi" projekta “RSU iekšējā un RSU ar LSPA ārējā konsolidācija”; projekta Nr.: 201223/2024”  ietvaros,
izsakot savu brīvu gribu – bez maldiem, viltus vai spaidiem, noslēdz šāda satura iepirkuma līgumu (turpmāk – Līgums):

1. Līguma priekšmets
1.1. Pasūtītājs pasūta un Izpildītājs apņemas sniegt pakalpojumu – kursu vadības sistēmas izstrādi un ieviešanu, pielāgošanas darbus (turpmāk saukta – Sistēma), saskaņā ar Tehnisko specifikāciju un tās 1.pielikumu “Nefunkcionālās prasības” un 2.pielikumu “Organizatoriskās prasības,  kas pievienota Līgumam kā tā Pielikums Nr.1 un Izpildītāja iesniegto Finanšu piedāvājumu, kas pievienots Līgumam kā tā Pielikums Nr.2, un ir Līguma neatņemamas sastāvdaļas (turpmāk viss kopā saukts – Pakalpojums).
1.2. Izpildītājs Pakalpojumu sniedz pats ar savu darbaspēku, iecerēm, iekārtām, ar saviem intelektuālajiem un materiāltiesiskajiem līdzekļiem un citiem nepieciešamajiem resursiem, par Līgumā noteikto atlīdzību, Līgumā noteiktā termiņā. 
1.3. Izpildītājs, parakstot Līgumu, apliecina, ka ir pienācīgi iepazinies ar Atklātā konkursa dokumentiem, Līguma un tā Pielikumu noteikumiem, tajā skaitā, ar tajos ietvertajiem risinājumiem, prasībām, apjomiem, termiņiem, un atsakās saistībā ar minēto nākotnē izvirzīt jebkāda satura iebildumus, vai pretenzijas. Izpildītājs apliecina, ka Pakalpojums tam ir saistošs, realizējams, un, ka cenā ir iekļauti visi ar Pakalpojuma sniegšanu saistītie izdevumi, un Izpildītāja rīcībā ir pietiekoši resursi Pakalpojuma savlaicīgai, kvalitatīvai izpildei. Līguma slēgšanas brīdī Izpildītājs atbilst visām prasībām, kas saskaņā ar Latvijas Republikā spēkā esošajiem normatīvajiem aktiem un iepirkuma noteikumiem attiecināmas uz Izpildītāja darbību Līguma ietvaros.

2. Līgumcena, Pakalpojuma cena un norēķinu kārtība
2.1. Līguma kopējā summa ir un visā Līguma darbības laikā nepārsniegs 200 000,00 EUR (divi simti tūkstoši euro, 00 centi), bez pievienotās vērtības nodokļa (turpmāk saukts – PVN) (turpmāk – Līgumcena).
2.2. Pasūtītājs Līgumcenas ietvaros norēķinās ar Izpildītāju par faktiski sniegto Pakalpojumu, tostarp  par Pakalpojuma ietvaros izmantoto darba stundu apjomu, ņemot vērā, ka: 
2.2.1. Pakalpojuma cena par Sistēmas izstrādi un ieviešanu ir atbilstīga Izpildītāja iesniegtajam Finanšu piedāvājumam un ir ______,__ EUR (______ euro __ centi), bez PVN (turpmāk – Pakalpojuma cena/-as).
2.2.2. Pakalpojuma cena par 1 (vienas) stundas programmatūras pielāgošanas darbiem ir atbilstīga Izpildītāja iesniegtajam Finanšu piedāvājumam, unir _____,__ EUR (____ euro 00 centi), bez PVN (turpmāk – Pakalpojuma cena/-as); 
2.3. Līguma 2.2.punktā noteiktās Pakalpojumu cenas nevar tikt paaugstinātas, sakarā ar cenu pieaugumu darbaspēka, nodokļu likmes, vai nodokļu un citu normatīvo aktu izmaiņām, kas stāsies spēkā visā Līguma darbības laikā, vai, kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt kopējo Līgumcenu. Pakalpojumu cenas paliek nemainīgas visā Līguma darbības laikā.
2.4. Līguma 2.2.punktā noteiktajās Pakalpojumu cenās ir  iekļautas visas izmaksas, ja Līgumā attiecībā uz atsevišķām izmaksām tieši nav noteikts savādāk, tajā skaitā,  spēkā esošajos normatīvajos aktos paredzētie nepieciešamie nodokļi/nodevas (izņemot PVN), kā arī  visas izmaksas, kas saistītas un nepieciešamas Pakalpojuma pilnīgai un kvalitatīvai izpildei, atbilstīgi Tehniskās specifikācijas prasībām.
2.5. Papildus Līguma 2.2.punktā noteiktajām Pakalpojumu cenām Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā, ja tāds konkrētajiem pakalpojumiem paredzēts. 
2.6. Ja saskaņā ar normatīvajiem aktiem turpmāk tiek grozīta PVN likme (vai Preces piegādes sāk aplikt ar PVN) vai Izpildītājs tiek reģistrēts ar PVN apliekamo personu reģistrā (vai izslēgts no tā), jebkurš Līgumā noteikto maksājumu apmērs ar PVN tiek grozīts, atbilstoši izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga.
2.7. Avansa maksājumi Līguma darbības laikā netiek paredzēti.
2.8. Līgumcenas samaksa 120 661,15 EUR (viens simts divdesmit tūkstoši seši simti sešdesmit viens euro, 15 centi) bez PVN apmērā var tikt finansēta no Eiropas Savienības fonda projekta "Latvijas Atveseļošanas un noturības mehānisma plāna 5.2. reformu un investīciju virziena "Augstskolu pārvaldības modeļa maiņas nodrošināšana" 5.2.1.r. reformas "Augstākās izglītības un zinātnes izcilības un pārvaldības reforma" 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti" īstenošanas noteikumi" projekta “RSU iekšējā un RSU ar LSPA ārējā konsolidācija”; projekta Nr.: 201223/2024”   finanšu līdzekļiem.
2.9. Pasūtītājs samaksu par Pakalpojumu par Tehniskajā specifikācijā noteiktajiem Sistēmas izstrādes un ieviešanas darbiem  tiek veikta pēc nodošanas - pieņemšanas akta abpusējas parakstīšanas, kas apliecina Pakalpojuma izpildes faktu un ir pamats norēķinu veikšanai, pēc Sistēmas ieviešanas gala akceptēšanas atbilstoši Tehniskās specifikācijas 2.pielikuma “Organizatoriskās prasības” ORG-020 prasībai.
2.10. Samaksa par Tehniskajā specifikācijā noteiktajiem programmatūras pielāgošanas darbiem (Tehniskās specifikācijas 2.pielikuma “Organizatoriskās prasības” ORG-022 punktā minētajiem pakalpojumiem) tiek veikta, atbilstoši Līguma 2.2.2.punktā noteiktajai 1 (vienas) stundas cenai, ņemot vērā izmantoto stundu apjomu konkrētajiem Tehniskajā specifikācijā noteiktajiem programmatūras pielāgošanas darbiem - darba uzdevumam, ne biežāk kā 1 (vienu) reizi mēnesī, pēc nodošanas - pieņemšanas akta abpusējas parakstīšanas, kas apliecina darba uzdevuma, vai tā daļas izpildes faktu un ir pamats norēķinu veikšanai.
2.11. samaksa tiek veikta ar pārskaitījumu uz Izpildītāja Līgumā norādīto bankas kontu 30 (trīsdesmit) dienu laikā pēc Izpildītāja izrakstīta rēķina un Pušu abpusēji parakstīta Pakalpojumu pieņemšanas – nodošanas akta saņemšanas dienas. Izrakstot rēķinu tajā obligāti jānorāda Pasūtītāja Līguma numurs, datums un Pasūtītāja kontaktpersona, projekta nosaukums un numurs, pretējā gadījumā Pasūtītājs ir tiesīgs, bez soda sankciju piemērošanas, kavēt šajā punktā noteikto maksājumu termiņu.
2.12. Pasūtītājs pieņem un atzīst Izpildītāja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi e-rekini@rsu.lv.  Pretējā gadījumā Izpildītājam jāiesniedz Pasūtītājam rēķins rakstveidā.
2.13. Maksājums uzskatāms par veiktu ar dienu, kad Pasūtītājs ir pārskaitījis naudas summu uz Izpildītāja norādīto norēķinu kontu kredītiestādē.

3. Pakalpojuma izpildes termiņi, pieņemšana – nodošana 
3.1. [bookmark: _GoBack]Pakalpojuma kopējais izpildes termiņš ir 36 (trīsdesmit seši) kalendārie mēneši no Līguma spēkā stāšanās dienas, kur:
3.1.1. 8 (astoņu) kalendāro mēnešu jeb 32 (trīsdesmit divu) nedēļu laikā no Līguma noslēgšanas dienas jāveic Tehniskajā specifikācijā noteiktie Sistēmas izstrādes un ieviešanas darbi (noslēdzas ar parakstītu nodošanas - pieņemšanas aktu);
3.1.2. 28 (divdesmit astoņu) kalendāro mēnešu laikā no dienas, kad parakstīts Tehniskajā specifikācijā paredzēto Sistēmas izstrādes un ieviešanas darbu pieņemšanas nodošanas akts, tiek nodrošināti Tehniskajā specifikācijā noteiktie programmatūras pielāgošanas darbi. 
3.2. Par pasūtījumu Līguma izpratnē uzskatāms Pasūtītāja Līguma 13.1.punktā noteiktās kontaktpersonas elektronisks (e-pasta) pieteikums (vai uzdevums) Pakalpojumu izpildei Pasūtītāja rīcībā esošajā elektroniskajā kopdarbības vidē Microsoft Azure DevOps (turpmāk TFS).
3.3. Izpildītājs nodod Pakalpojumu, saskaņā ar  Tehniskās specifikācijas 1.pielikuma NFP-005 punkta prasībām, noformējot par to pieņemšanas-nodošanas aktu. Ar pakalpojuma nodošanas – pieņemšanas akta abpusēju parakstīšanu, Izpildītāja sniegtais pakalpojums tiek uzskatīts par pabeigtu un izpildītu labā kvalitātē, un atbilstīgu Pasūtītāja izvirzītajām, un Līgumā noteiktajām prasībām, kā arī normatīvo aktu noteikumiem, un kalpo par pamatu norēķinu veikšanai ar Izpildītāju. 
3.4. Kļūdas, kuras konstatētas atbilstības novērtēšanas laikā, tiek nodotas visas vienā pieprasījumā, ja vien tās nav kritiskas kļūdas, dēļ kurām nav iespējams veikt, vai turpināt atbilstības novērtēšanu. Kritiskās kļūdas tiek nodotas pa vienai vienā pieprasījumā, pievienojot arī visas nekritiskās kļūdas, kas konstatētas līdz kritiskās kļūdas rašanās brīdim. 
3.5. Ja Pakalpojuma nodošanas - pieņemšanas ietvaros tiek konstatētas kādas neatbilstības, Izpildītājam tās jānovērš, bez papildus samaksas, atbilstīgi Tehniskās specifikācijas 1.pielikuma “Nefunkcionālās prasības” prasībām. 

4. Pasūtītāja saistības
4.1. Pasūtītājs apņemas savlaicīgi veikt Līguma nosacījumiem atbilstošu Izpildītāja sniegto Pakalpojumu izvērtēšanu un pieņemšanu.
4.2. Pasūtītājs apņemas veikt samaksu par kvalitatīvi, atbilstoši Līguma un tā Pielikumu nosacījumiem sniegtu Pakalpojumu Līgumā noteiktajos termiņos un kārtībā.
4.3. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt pienācīgus apstākļus Pakalpojumu sniegšanai, sniegt visu nepieciešamo informāciju, dokumentus, materiālus un atbalstu, kas nepieciešams kvalitatīvai Pakalpojuma sniegšanai, ja to nevar iegūt pats Izpildītājs.
4.4. Pasūtītājs apņemas informēt Izpildītāju par visiem apstākļiem, par iespējamiem, vai paredzamiem kavējumiem, kas ietekmē, vai var ietekmēt Līgumā noteikto Izpildītāja Pakalpojuma precīzu un pilnīgu izpildi. Izpildītājs neatbild par Pakalpojuma izpildes termiņa nokavējumu, ja termiņu nav iespējams ievērot Pasūtītāja darbības/ bezdarbības rezultātā, vai citu ārēju apstākļu dēļ, un šādā gadījumā par kavējuma laiku tiek pagarināts attiecīgā darba uzdevuma izpildes termiņš.
4.5. Pasūtītājam ir tiesības, atbilstoši Līguma noteikumiem saņemt Līgumā noteikto Pakalpojumu un izbeigt Līgumu 12.3.punktā noteiktajos gadījumos un kārtībā. 
4.6. Pasūtītājam ir tiesības kontrolēt un pārbaudīt Līguma izpildes gaitu, saņemt informāciju, dokumentāciju, skaidrojumus par Pakalpojuma, vai tā daļas izpildes gaitu, kā arī par apstākļiem, kas traucē, vai varētu traucēt Pakalpojuma izpildi.
4.7. Pasūtītājam ir tiesības pārbaudīt Izpildītāja sniegtā Pakalpojuma kvalitāti, tai skaitā, piesaistot trešās personas.
4.8. Pasūtītājs ir tiesīgs dot Izpildītājam saistošus norādījumus par Līguma izpildi, tostarp ar augstāku detalizāciju papildināt, bet ne grozīt, tehniskajā specifikācijā formulēto Pakalpojuma tvērumu.
4.9. Pasūtītājs Līguma izpildes kontroli veic pats par saviem līdzekļiem, ja nepieciešams, pieaicinot speciālistus un ekspertus.

5. Izpildītāja saistības
5.1. Izpildītājs apņemas Pakalpojumus sniegt kvalitatīvi, savlaicīgi, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, noteiktajos termiņos, atbilstoši Līguma prasībām, un ievērojot Pasūtītāja likumīgās intereses un prasības.
5.2. Izpildītājs apņemas izpildīt Pakalpojumu pilnā apjomā ar saviem resursiem, ierīcēm un darbaspēku, organizēt un veikt uzdevumus, kas nepieciešami Pakalpojuma izpildei, atbilstoši Līguma un to Pielikumu noteikumiem un normatīvajiem aktiem.
5.3. Izpildītājs apņemas bez papildus atlīdzības veikt izmaiņas, uzlabojumus un/vai papildinājumus Pakalpojumos gadījumā, ja tiek konstatētas neatbilstības Līguma nosacījumiem.
5.4. Izpildītājs apņemas nodrošināt Pakalpojuma sniegšanā iesaistīto darbinieku kvalifikācijas atbilstību Pakalpojuma izpildei, ar normatīvajos aktos noteikto un attiecīgai darba specifikai nepieciešamo kvalifikāciju un prasmi. 
5.5. Izpildītājs apliecina, ka Pakalpojuma izpildē ievēros trešo personu tiesības, tādējādi, nodrošinot Pasūtītāju pret trešo personu pamatotiem prasījumiem. 
5.6. Izpildītājs apņemas visā Līguma darbības laikā nodrošināt Pakalpojuma sniegšanai nepieciešamo atļauju un licenču spēkā esamību.
5.7. Izpildītājs apņemas nekavējoties ziņot Pasūtītājam par tādiem apstākļiem Pakalpojuma izpildes gaitā, kas var ietekmēt un / vai aizkavēt Pakalpojuma izpildes termiņus, pasliktināt sniegtā Pakalpojuma kvalitāti, vai kā citāti negatīvi ietekmēt veicamos darbus Pakalpojuma ietvaros.
5.8. Izpildītājs apņemas Pakalpojuma sniegšanas laikā nodrošināt Pasūtītāja pārstāvjiem iespēju pārbaudīt jebkuru Pakalpojuma izpildes procesa gaitu.
5.9. Izpildītājs apņemas sniegt priekšlikumus attiecībā uz Pakalpojuma izpildes procesa uzlabošanu, gadījumā, ja konstatē jebkādas nepilnības vai neprecizitātes, kas var radīt negatīvu ietekmi uz Pakalpojuma kvalitāti.
5.10. Izpildītājam ir tiesības, ievērojot Līguma noteikumus, pieprasīt un saņemt no Pasūtītāja visu nepieciešamo informāciju, materiālus, dokumentus un atbalstu, kas nepieciešama kvalitatīvai Pakalpojuma sniegšanai.
5.11. Izpildītājs ir tiesīgs par kvalitatīvi izpildītu Pakalpojumu, atbilstoši Līguma un normatīvo aktu  noteikumiem, saņemt samaksu par Pakalpojumu Līgumā noteiktajā kārtībā un apmērā.
5.12. Izpildītājs nav tiesīgs Pakalpojuma rezultātu izmantot pats vai nodot to iesaistītajam personālam vai trešajām personām jebkādai izmantošanai.
5.13. Izpildītājs nav tiesīgs nodot Līguma, vai tā daļas izpildi trešajām personām, izņemot gadījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
5.14. Ja Pasūtītājs izbeidz Līgumu sakarā ar to, ka Izpildītājs nepilda savas saistības, atbilstoši Līguma nosacījumiem, Izpildītājam ir pienākums Pasūtītāja noteiktajā termiņā atmaksāt Pasūtītāja veikto apmaksu (ja tāda ir veikta). Ja Pasūtītājs šādā gadījumā ir jau saņēmis Pakalpojumu, vai tā daļu un vēlas to atzīt par pieņemamu (piemēram, Sistēma ir pieņemta, bet Līgumu lauž garantijas laikā), ir noformējams atbilstošs pieņemšanas – nodošanas akts, un veicama samaksa (vai attiecīgi atmaksājama), atbilstoši Pakalpojumu apjoma vērtībai.
5.15. Izpildītājs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pasūtītāju, ja Līguma izpildes laikā: 
5.15.1 tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
5.15.2 Izpildītāja saimnieciskā darbība tiek apturēta;
5.15.3 Izpildītājs tiek reģistrēts ar PVN apliekamo personu reģistrā vai izslēgts no tā;
5.15.4 Pret Izpildītāju tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.16. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste, ja tādi ir piesaistīti, nomaiņa tiek veikta, atbilstoši Publisko iepirkumu likuma (PIL) 62.panta tiesiskajam regulējumam.
5.17. Apakšuzņēmējus, uz kuru iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību Atklātā konkursā noteiktajām prasībām, drīkst nomainīt tikai ar Pasūtītāja rakstveida piekrišanu.
5.18. Pasūtītājs pieņem lēmumu atļaut vai atteikt Atklātā konkursā izraudzītā Pretendenta (Izpildītāja) personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.
5.19. Līguma grozījumi tiek veikti, atbilstoši Publisko iepirkumu likuma (PIL) 61.pantā  noteiktajam.
5.20. Atbilstoši PIL 63.panta ceturtajā daļā noteiktajam (ja attiecināms), ja Pretendents piesaista apakšuzņēmējus, tam pēc Līguma slēgšanas tiesību piešķiršanas un ne vēlāk kā uzsākot Līguma izpildi, jāiesniedz pakalpojumu sniegšanā iesaistīto apakšuzņēmēju  sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
5.21. Gadījumā, ja Līguma izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs, vai arī šādu apakšuzņēmēju apakšuzņēmējs, kuri atbilst PIL 63.panta trešās daļas izpratnē, un, kuru veicamo darbu apjoms pārsniedz 10% no kopējās Līgumcenas, izslēgšanas nosacījumu pārbaude tiks veikta atbilstoši PIL 42.panta noteikumiem  uz to datumu, kad Pasūtītājs no Izpildītāja ir saņēmis lūgumu veikt apakšuzņēmēja nomaiņu, vai jauna apakšuzņēmēja piesaisti.
5.22. Izpildītājs Līguma izpildē iesaista personālu un/vai apakšuzņēmējus, uz kuru iespējām Atklātā konkursā balstījies, saskaņā ar  Līguma izpildē piesaistīto Izpildītāja speciālistu sarakstu, kas pievienots Līgumam kā tā Pielikums Nr.3, un ir neatņemama Līguma sastāvdaļa (norāda pēc nepieciešamības).
5.23. Gadījumā, ja Līguma izpildes laikā Izpildītājam ir nepieciešamība veikt speciālista nomaiņu vai jauna speciālista piesaisti, tas nekavējoties paziņo par to Pasūtītājam:
5.23.1. iesniedzot rakstveida pieteikumu, kurā norāda nomaiņas vai piesaistes iemeslu;
5.23.2. iesniedzot Atklāta konkursa nolikumā noteiktos kvalifikācijas – atlases dokumentus, kas attiecināmi uz Izpildītāja personālu, un speciālista pieredzi un izglītību apliecinošu dokumentu kopijas, kas apliecina attiecīgā speciālista kvalifikācijas atbilstību Atklāta konkursa nolikumā noteiktajām prasībām. 
5.24. Gadījumā, ja Līguma izpildes laikā Izpildītājam ir nepieciešamība veikt apakšuzņēmēja nomaiņu vai jauna apakšuzņēmēja piesaisti, tas nekavējoties paziņo par to Pasūtītājam:
5.24.1. iesniedzot rakstveida pieteikumu, kurā norāda nomaiņas vai piesaistes iemeslu un apakšuzņēmējam izpildei nododamos darbus un darbu vērtību procentos; 
5.24.2. rakstveida apakšuzņēmēja apliecinājumu par gatavību veikt apakšuzņēmējam nododamos darbus. 
5.25. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Atklāta konkursa nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
5.26. Pasūtītājs nepiekrīt apakšuzņēmēju nomaiņai, ja pastāv kāds no šādiem nosacījumiem:
5.26.1. piedāvātais apakšuzņēmējs neatbilst Atklāta konkursa nolikumā apakšuzņēmējiem izvirzītajām prasībām; 
5.26.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Atklātā konkursā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem; 
5.26.3. piedāvātais apakšuzņēmējs, kura sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības (apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;)
5.26.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 


6. Autortiesības un licences
6.1. Visi Sistēmas programmatūrā Pasūtītāja, vai trešo personu ievadītie un Programmatūras darbības rezultātā iegūtie dati visos to formātos ir Pasūtītāja, vai datu subjektu ekskluzīvs īpašums. 
6.2. Autora mantiskās tiesības uz Līguma ietvaros izstrādātajiem un Pasūtītājam piegādātajiem nodevumiem Pasūtītājam pāriet ar brīdi, kad Sistēmas programmatūra ir pilnībā piegādāta Pasūtītājam, un parakstīts nodošanas – pieņemšanas akts. Pasūtītājs ir tiesīgs veikt jebkuras piegādātās Sistēmas programmatūras modifikācijas, kuras saistītas ar Sistēmas programmatūras iespēju paplašināšanu, sadarbībspējas nodrošināšanu ar citām programmām, tajā skaitā – uzdot šādu modifikāciju veikšanu trešajām personām, kā arī nodot citām valsts pārvaldes iestādēm ar tiesībām to brīvi kopēt, izmantot, mainīt un uzlabot savām vajadzībām. Programmatūras modifikāciju (izņemot paredzēto konfigurācijas izmaiņu) veikšanas gadījumā uz modificētajām Sistēmas daļām vairs nav spēkā Līguma 7.sadaļā minētās garantijas saistības.
6.3. Izpildītājam savos iesniedzamajos darbu nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām, u.c.) ar saņemtajiem nodevumiem, vai to daļām. Izpildītājs nedrīkst nekādos gadījumos pieprasīt, lai Pasūtītājs jebkādi izmantojot Līguma izpildes rezultātus (nodevumus), obligāti publicē atsauces uz Izpildītāju. Šajā punktā raksturotās norādes darbu izpildes rezultātos (nodevumos), rīkojoties ar tiem, vai jebkādām to daļām, Pasūtītājs neņem vērā.
6.4. Izpildītājs apliecina, ka ar visiem darbiniekiem un konsultantiem tiks noslēgti līgumi, saskaņā ar kuriem autortiesības uz izstrādāto Sistēmas programmatūru (trešās personas programmatūras adaptācijas gadījumā – uz izstrādātajiem pielāgojumiem) pieder Izpildītājam un Izpildītājam nav zināma neviena trešā persona, kura varētu šīs Izpildītāja tiesības apstrīdēt, kā arī likt šķēršļus Sistēmas izmantošanai. 
6.5. Izpildītājs garantē, ka 99 (deviņdesmit deviņus gadus) neizmantos savas autora personiskās tiesības uz izlemšanu, vai Sistēmas programmatūras nodevumi, vai Dokumentācijas nodevumi tiks izziņoti, un, kad tie tiks izziņoti un uz nodevumu atsaukšanu. Autora personiskās tiesības uz izlemšanu, vai darbs tiks izziņots, un, kad tas tiks izziņots (Autortiesību likuma 14. panta pirmās daļas 2.punkts), darba atsaukšanu (Autortiesību likuma 14. panta pirmās daļas 3. punkts), uz darba neaizskaramību (Autortiesību likuma 14. panta pirmās daļas 5.punkts) un pretdarbību (Autortiesību likuma 14. panta pirmās daļas 6. punkts). Gadījumā, ja Izpildītājs, vai kāds no Izpildītāja darbiniekiem izmanto savas augstākminētās autora personiskās tiesības, Izpildītāja un prasības cēlāja pienākums ir solidāri atlīdzināt Pasūtītājam visus izdevumus, kuri saistīti ar Sistēmas izstrādi un ieviešanu, tajā skaitā, bet ne tikai – izmaksas konsultantiem, ārpakalpojumu sniedzējiem, Sistēmas modificēšanas, datu ievades pakalpojumu sniedzējiem, izmaksas par tehnisko infrastruktūru un trešo personu programmatūras licencēm, kā arī jebkuras citas izmaksas, kuras saistītas ar Sistēmas projektēšanu, izstrādi, uzturēšanu, attīstību un lietošanu. 
6.6. Izpildītājs garantē, ka Sistēmas programmatūras izstrādē netiks pieļauti nekādi autortiesību pārkāpumi.
6.7. Pusēm (tajā skaitā jebkurām trešajām personām) saglabājas autora mantiskās tiesības uz tiem dokumentiem, materiāliem, datiem vai programmatūru, kura ir tikusi izmantota Līguma izpildes ietvaros un, uz kurām Līdzējiem vai trešajām personām ir bijušas autora mantiskās tiesības jau pirms Līguma spēkā stāšanās brīža.
6.8. Gadījumā, ja trešās personas pret Pasūtītāju iesniedz prasības par neatļautu autortiesību objektu izmantošanu, Izpildītājs apņemas iestāties lietā kā trešā persona un uzņemties pilnu atbildību par visiem Pasūtītāja zaudējumiem. Izpildītājam ir pienākums atlīdzināt Pasūtītājam visus un jebkādus izdevumus, kas tam radušies saistībā ar šādiem trešo personu prasījumiem. 

7. Garantija 
7.1. Izpildītājs nodrošina darba uzdevuma izpildes gaitā izstrādāto un no Pasūtītāja puses pieņemto nodevumu 12 (divpadsmit) kalendāro mēnešu garantijas periodu, bet kopējais garantijas termiņš nepārsniedz Līguma 3.1.punktā noteikto kopējo Līguma izpildes termiņu no Līguma spēkā stāšanās dienas. Garantijas periods sākas ar attiecīgā nodevuma nodošanas – pieņemšanas akta abpusējas parakstīšanas dienu. 
7.2. Izpildītājs garantijas uzturēšanas laikā veic konsultāciju sniegšanu par darba uzdevuma izpildes ietvaros izstrādātajiem nodevumiem, nepieciešamības gadījumā, bez maksas, nodrošinot  tādu piegādātas programmatūras uzstādījumu konfigurācijas parametru, vai programmatūras modifikāciju veikšanu ar mērķi novērst funkcionālās kļūdas, drošības ievainojamības, Sistēmas veiktspējas problēmas, kā arī datu bojājumu novēršanu, kas radušies Izpildītāja apzinātas, vai neapzinātas rīcības rezultātā, un, kas apgrūtina Sistēmas izmantošanu, atbilstoši Sistēmas Tehniskajai specifikācijai, kāda tā bijusi, nododot Sistēmu ekspluatācijā (prasība attiecas uz visiem Sistēmas garantijas laikā pieteiktiem pieteikumiem). 
7.3. Garantijas uzturēšanas un atbalsta pakalpojumi tiek pieteikti Pasūtītāja e-vidē TFS  un nosūtot Izpildītāja kontaktpersonai e-pasta paziņojumu, izmantojot kārtību un ievērojot termiņus, kas noteikti Tehniskās specifikācijas 1.Pielikuma “Nefunkcionālās prasības” NFP-009 punktā.
7.4. Izpildītājs apņemas garantijas uzturēšanas termiņā, saņemot attiecīgu garantijas uzturēšanas un atbalsta  pakalpojuma pieteikumu, par saviem līdzekļiem un citiem nepieciešamajiem resursiem Tehniskajā specifikācijā noteiktajā reakcijas un izpildes laikā novērst konstatētās nepilnības un neatbilstības Līguma noteikumiem, vai normatīvo aktu prasībām. Nosūtot paziņojumu, Pasūtītājs norāda pieteiktās problēmas kategoriju un prioritāti. 
8. Nepārvarama vara
8.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, valsts institūciju izdotie tiesību akti, politiskā situācija valstī.
8.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
8.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
8.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.


9. Konfidencialitāte 
9.1. Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
9.2. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
9.3. Puses pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
9.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.

10. Fizisko personu datu aizsardzība
10.1. Puses ir atbildīgas par Līguma izpildes ietvaros nodoto fizisko personu datu (turpmāk – personas dati) iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Regula). 
10.2. Puses ir tiesīgas apstrādāt no otrās Puses iegūtos personas datus tikai ar mērķi nodrošināt Līgumā noteikto saistību izpildi, ievērojot Latvijas Republikā spēkā esošajos normatīvajos aktos noteiktās prasības personas datu apstrādei un aizsardzībai. Veicot personas datu apstrādi, katra Puse ir atbildīga par personas datu apstrādes nodrošināšanu, saskaņā ar Līgumā un normatīvajos aktos noteikto. 
10.3. Datu apstrādes mērķis ir kvalitatīva Pakalpojuma sniegšana, atbilstoši Tehniskās specifikācijas prasībām.
10.4. Personas datu apstrādes tiesiskais pamats Līguma ietvaros ir Regulas 6.panta 1.punkta f) apakšpunkts - apstrāde ir nepieciešama datu pārziņa leģitīmo interešu ievērošanai, t.i., Pasūtītāja kursu vadības sistēmas izstrādei un ieviešanai.
10.5. Fizisko personu datu aizsardzības pasākumi notiek nolūkā sniegt pienācīgas garantijas Pasūtītājam un Izpildītājam attiecībā uz fizisko personu datu aizsardzību, kā arī, lai nodrošinātu Pasūtītājam iespējas uzraudzīt fizisko personas datu aizsardzības pasākumu veikšanu un nodrošināt personas datu aizsardzību.
10.6. Līguma izpildes ietvaros tiek nodoti Pasūtītāja pārstāvju un kontaktpersonu personu dati – vārds, uzvārds, kontaktinformācija. 
10.7. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā. 
10.8. Puses nodrošina normatīvajos aktos noteikto personas datu aizsardzības obligāto tehnisko un organizatorisko prasību izpildi, atbilstoši LR spēkā esošajiem normatīvajiem aktiem, ievērojot, ka: 
10.8.1. piekļuve personas datiem ir atļauta tikai pilnvarotām attiecīgās Puses personām, tajā skaitā, tām, kuras ir atbildīgas par Līguma izpildi vai datu aizsardzības nodrošināšanu;
10.8.2. Puse, kas nodod personas datus otrai Pusei, apstiprina, ka tā ir ieguvusi visas, saskaņā ar normatīvajiem aktiem, nepieciešamās pilnvaras, lai veiktu personas datu apstrādi un nodotu tos otrai Pusei. Puses nenodod Personas datus ārpus Eiropas Savienības valstu un Eiropas Ekonomiskās zonas valstu teritoriālajām robežām.
10.8.3. personas dati tiek nodoti tikai atbilstoši Līgumā noteiktajam mērķim un noteiktajā apjomā un saskaņā ar Līgumā norādītajām personas datu aizsardzības obligātajām tehniskajām un organizatoriskajām prasībām. Personas datu apstrāde ārpus Līgumā noteiktajiem mērķiem un apjomam nav pieļaujama.
10.8.4. Puses vienojas, ja Līguma ietvaros personas datus paredzēts nosūtīt ārpus Eiropas Savienības, datu subjekts tiek informēts vai tiks informēts pirms tiek veikta datu subjekta personas datu nosūtīšana uz trešo valsti (kas nenodrošina pienācīgu aizsardzību, piemērojamo Eiropas Savienības likumu izpratnē).
10.9. Pienākumi pēc personas datu apstrādes pakalpojumu izbeigšanas:
10.9.1. Personas datu apstrādi Izpildītājs veic visu Līguma darbības laiku.
10.9.2. Puses vienojas, ka, izbeidzot personas datu apstrādi, Izpildītājs nodod atpakaļ Pasūtītājam visus saņemtos personas datus un to kopijas vai iznīcina visus no Pasūtītāja saņemtos personas datus un rakstveidā Pasūtītājam apliecina datu  nodošanas vai  iznīcināšanas faktu.
10.9.3. Ja Izpildītājs nenodod atpakaļ Pasūtītājam visus personas datus, Izpildītājs garantē, ka tas nodrošinās šo personas datu konfidencialitāti un vairs neapstrādās saņemtos personas datus.

11. Pušu mantiskā atbildība
11.1. Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā, tā Pielikumos noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
11.2. Izpildītājs atbild Pasūtītājam par kvalitatīvu Līgumā paredzēto Pakalpojumu sniegšanu, tajā skaitā, Izpildītājs apņemas atbildēt un segt tādus tiešos zaudējumus, kas radušies Pasūtītājam vai trešajām personām Izpildītāja darbinieku vai pārstāvju darbības vai bezdarbības rezultātā.
11.3. Par Līguma 2.11.punktā noteiktā rēķinu apmaksas termiņa kavējumu Pasūtītājs, pēc Izpildītāja pieprasījuma, maksā Izpildītājam līgumsodu 1 % (viens procents) apmērā no nesamaksātā rēķina summas par katru nokavēto kalendāro dienu, bet kopā ne vairāk kā 10 % (desmit procenti)  no kavētā rēķina maksājuma summas. 
11.4. Līgumsodu apmērs, kas piemērots, saskaņā ar Līguma 11.3.punktu, pavisam kopā nedrīkst pārsniegt 10% (desmit procenti) no Līguma 2.1.punktā noteiktās Līgumcenas.
11.5. Gadījumā, ja Pasūtītājam, atbilstoši Līguma 11.3.punkta noteikumiem jāmaksā līgumsods, Pasūtītājs tā apmaksu veic 15 (piecpadsmit) darba dienu laikā pēc Izpildītāja pretenzijas un līgumsoda rēķina saņemšanas.
11.6. Ja Izpildītājs neveic darba uzdevumu izpildi paredzētajā termiņā, vai pieteikto kļūdu novēršanu Tehniskās specifikācijas1.Pielikuma “Nefunkcionālās prasības” NFP-009 punktā noteiktajā reakcijas un izpildes termiņā, vai citos Līguma punktos noteiktos termiņos, Izpildītājs maksā Pasūtītājam līgumsodu 100,00 EUR (viens simts euro 00 centi) par katru atsevišķu šādu gadījumu un papildus 10,00 EUR (desmit euro 00 centi) par katru stundas kavējumu, ja reakcijas un izpildes laiks izteikts stundās, vai 10,00 EUR (desmit euro 00 centi) par katru dienas kavējumu, ja reakcijas un izpildes laiks izteikts dienās.  Termiņa nokavējumā neieskaita Pušu savstarpēji rakstveidā saskaņotas nobīdes no darba uzdevuma izpildes termiņa.
11.7. Līgumsoda apmērs, kas piemērots, saskaņā ar Līguma 11.6.punktu, pavisam kopā Līguma darbības ietvaros nedrīkst pārsniegt 10% (desmit procenti) no Līguma 2.1.punktā noteiktās Līgumcenas.
11.8. Ja Sistēma netiek izstrādāta un ieviesta (ar pieņemšanas-nodošanas aktu) pielīgtajā 8 (astoņu) mēnešu jeb 32 (trīsdesmit divu) nedēļu termiņā, Izpildītājs pēc Pasūtītāja pieprasījuma maksā līgumsodu 200,00 EUR (divi simti euro 00 centi) par katru kavējuma darba dienu. 
11.9. Ja Līguma darbības laikā, tajā skaitā, garantijas uzturēšanas termiņā, tiek konstatēts, ka Izpildītāja pakalpojuma sniegšanas rezultātā Pasūtītāja informācijas sistēmai radīts drošības apdraudējums, vai Sistēmas ietvaros, vai ārpus tās konstatēts konfidenciālas informācijas un/ vai fizisko personas datu noplūdes gadījums, kas ir radījis, vai reāli var radīt kaitējumu Pasūtītājam, vai ar Pasūtītāju saistītiem subjektiem, un kam par iemeslu ir Izpildītāja veiktā Pakalpojuma neatbilstība, Pasūtītājs par katru šādu gadījumu ir tiesīgs pieprasīt no Izpildītāja līgumsodu 5 000,00 EUR (pieci tūkstoši euro 00 centi) apmērā, kā arī Pasūtītājam ir tiesības atkāpties no Līguma pēc jebkura šāda gadījuma, un Izpildītājam nav tiesību celt jebkāda veida pretenzijas šajā sakarā. Minētā līgumsoda samaksa neatbrīvo Izpildītāju no radīto tiešo zaudējumu atlīdzināšanas pienākuma. 
11.10. Ja Izpildītājs, vai tā Līguma izpildē piesaistītie speciālisti, un/ vai apakšuzņēmēji, vai to personāls pārkāpj Līguma 9.punktā noteiktās informācijas neizpaušanas saistības, kas ir radījis, vai reāli var radīt kaitējumu Pasūtītājam, vai ar Pasūtītāju saistītiem subjektiem, Izpildītājs pēc Pasūtītāja pieprasījuma maksā Pasūtītājam līgumsodu 5 000,00 EUR (pieci tūkstoši euro 00 centi) apmērā par katru atsevišķu šādu pārkāpuma gadījumu.
11.11. Gadījumā, ja Izpildītājam, atbilstīgi Līguma 11.6., 11.8., 11.9., 11.10.punktu noteikumiem jāmaksā līgumsods, Izpildītājs tā apmaksu veic 15 (piecpadsmit) dienu laikā pēc Pasūtītāja pretenzijas un līgumsoda rēķina saņemšanas dienas.
11.12. Laikā, kad Izpildītāja saimnieciskā darbība ir apturēta, Pasūtītājam līgumsods netiek aprēķināts.
11.13. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk. 
11.14. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
11.15. Puse tiek atbrīvota no atbildības par pilnīgu vai daļēju Līgumā un tā Pielikumā paredzēto saistību neizpildi, ja šāda neizpilde notikusi Nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.

12. Līguma spēkā stāšanās nosacījumi, grozījumu un izbeigšanas kārtība
12.1. Līgums stājas spēkā ar tā abpusējas parakstīšanas dienu un ir spēkā 36 (trīsdesmit sešus) kalendāros mēnešus vai līdz Līguma 2.1.punktā noteiktās Līgumcenas sasniegšanai, atkarībā no tā, kurš nosacījums iestāsies pirmais.
12.2. Līgums var tikt izbeigts pirms termiņa jebkurā brīdī, Pusēm savstarpēji par to rakstveidā vienojoties Līgumā noteiktajā kārtībā.
12.3. Pasūtītājs ir tiesīgs, vienpusēji izbeigt Līgumu, par to rakstveidā paziņojot Izpildītājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
12.3.1. Izpildītājs neizpilda kādu no Līguma saistībām, un, pat pēc brīdinājuma saņemšanas, turpina to nepildīt, vai pieļauj pārkāpuma atkārtošanos;
12.3.2. Izpildītājam ir uzsākts maksātnespējas process, likvidācija, tā darbība tiek izbeigta, vai pārtraukta, ir apturēta tā saimnieciskā darbība ilgāk par 2 (divām) nedēļām;
12.3.3. Izpildītājs vairāk kā par 15 (piecpadsmit) darba dienām kavē abpusēji saskaņoto Pakalpojuma sniegšanas termiņu un Pasūtītājam ir zudusi nepieciešamība saņemt Pakalpojumus no Izpildītāja, vai Pasūtītājam nav pieejami finanšu līdzekļi.
12.4. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, vai attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
12.5. Izpildītājam ir tiesības vienpusēji atkāpties no Līguma, par to rakstveidā paziņojot Pasūtītājam 10 (desmit) darba dienas iepriekš, neatlīdzinot tādējādi radušos zaudējumus, ja:
12.5.1. Pasūtītājs savas vainas dēļ, vismaz 30 (trīsdesmit) dienas nepamatoti kavē Līgumā noteikto maksājumu termiņu, un Izpildītājs pienācīgi ir izpildījis savas Līgumā noteiktās saistības;
12.5.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība ilgāk par 2 (divām) nedēļām.
12.6. Līguma 12.3. un 12.5.punktos noteiktajos gadījumos, ja Pasūtītājs uzskata noteiktu Pakalpojuma apjomu par pieņemamu, Pusēm ir pienākums noformēt atbilstošu aktu par noteiktā apjoma pieņemšanu un veikt savstarpējos norēķinus, kā arī Pasūtītāja pieņemtā Pakalpojuma apjoma izpildes procesā saņemtās dokumentācijas nodošanu uz Līguma izbeigšanas dienu. Pasūtītājs norēķinās ar Izpildītāju tikai pēc Pakalpojuma pieņemšanas – nodošanas akta, uz Līguma izbeigšanas dienu, abpusējas parakstīšanas un Izpildītāja rēķina saņemšanas.
12.7. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
12.8. Pusēm ir tiesības vienoties par Līguma grozīšanu ikvienā situācijā, kas atbilst Publisko iepirkumu likuma 61.panta pirmajai, trešajai vai piektajai daļai, tostarp, par izmaiņām tehniskajā specifikācijā un papildus iepērkamo programmatūras pielāgošanas darbu stundu skaita apjomā, ja Līguma izpildes laikā Puses identificē un vienojas par efektīvākiem risinājumiem, atbilstoši Līguma izpildes gaitai, IT attīstības aktuālajām tendencēm, vai citiem apsvērumiem, kas radušies tikai Līguma izpildes laikā. Līguma grozījumus drīkst piedāvāt ikviena no Pusēm, un otra Puse izskata priekšlikumu 15 (piecpadsmit) darba dienu laikā.

13. Citi noteikumi
13.1. Kā kontaktpersonu par Līguma izpildi (t.sk. Līguma 3.nodaļā norādīto Pusēm piekritīgo saskaņošanas un citu darbību veikšanu), Pakalpojumu pieņemšanu, aktu parakstīšanu, iespējamo papildinājumu, vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nosaka ______, tālr.: ______, e-pasta adrese: _______@rsu.lv, un no Izpildītāja puses Izpildītājs nosaka _________, tālr.:________, e-pasta adrese: _________,  izmaiņu personālsastāvā gadījumā vienpusēji informējot otru Pusi.
13.2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, savukārt, ja tā nosūtīta elektroniski uz Pušu norādītajām e-pastu adresēm, parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas.
13.3. Puses strīdus risina savstarpēju sarunu ceļā. Ja šādā veidā viena mēneša laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
13.4. Līgums izstrādāts latviešu valodā uz __ (_______________) lapām, elektroniskā dokumenta veidā  - parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.  Līgumam tā noslēgšanas brīdī ir šādi pielikumi (norāda pēc nepieciešamības):
13.4.1. Pielikums Nr.1  - Tehniskā specifikācija ar Pielikumiem uz  __ (___) lapām.
13.4.2. Pielikums nr.2 – Finanšu piedāvājums uz  __ (___) lapām.
13.4.3. Pielikums Nr.3 – Izpildītāja speciālistu saraksts uz  __ (______) lapām.



14. Pušu rekvizīti un paraksti
	Pasūtītājs:
Rīgas Stradiņa universitāte
Reģ. Nr. 90000013771
Dzirciema iela 16, Rīga, LV-1007
Banka: A/S “Swedbank”
SWIFT kods:  HABALV22
Konta Nr. LV02HABA0551000376050
Banka: A/S “SEB banka”
SWIFT kods: UNLALV2X
Konta Nr.LV28UNLA0050013752619
Projekta konts:
Valsts kase
SWIFT kods: TRELLV2
Konta Nr. _________________
Amats
(Vārds, uzvārds)
____________________________
 (paraksts)
	Izpildītājs: 
“ ___________________”
Reģ.Nr.__________________
Adrese: __________________
Banka: “_________”
SWIFT kods: _________
Konta Nr._______________________







Amats
(Vārds, uzvārds)
_____________________________
(paraksts)








______.gada _____._______ līguma Nr.____________
Par kursu vadības 
sistēmas iegādi 
		Pielikums Nr.1

Tehniskā specifikācija























______.gada _____._______ līguma Nr.____________
Par kursu vadības 
sistēmas iegādi 
		Pielikums Nr.2

Finanšu piedāvājums




















______.gada _____._______ līguma Nr.____________
Par kursu vadības 
sistēmas iegādi 
		Pielikums Nr.3

Līguma izpildē piesaistīto Izpildītāja speciālistu saraksts

